У младости Чарторијски се борио против Русије у Пољско-руском рату из 1792. године и борио би се у Кошћушковом устанку из 1794. године да није био ухапшен у Бриселу, при повратку у Пољску. Наредне године, 1795. он и његов брат су били присиљени да се прикључе руској восци. Пошто је Катарина Велика била импресионирана њиховим учинком она је решила да им врати део конфискованих поседа. Адам Чарторијски је после тога служио као дипломата и министар спољних послова код царева Павла и Александра I, оснивајући анти-француску коалицију током Наполеонових ратова. Чарторијски је био један од вођа пољског новембарског устанка из 1830. године, за шта је био осуђен на смрт, али је био помилован и послат у егзил у Француску.